Atelierele săptămânii 18-22 decembrie 2023
2023-12-18 08:00 - 2023-12-22 19:00 (Europe/Helsinki) | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Ateliere 15-20 ianuarie 2024
2024-01-15 08:00 - 2024-01-20 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Ziua Culturii Naționale
2024-01-15 09:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
15 ianuarie este o zi cu dublă semnificație pentru cultura română: Ziua Culturii Naționale și aniversarea a 174 de ani de la nașterea lui Mihai Eminescu, considerat cea mai importantă voce poetică din literatura noastră.
Cu acest prilej, Biblioteca Judeteana „Panait Istrati” Braila organizează luni, 15 ianuarie 2024, o serie de evenimente dedicate lui Eminescu.
La secția Împrumut Carte pentru Adulți programul cuprinde activități la care participă elevi din școlile brăilene:
-tur ghidat în bibliotecă și lectură publică începând cu ora 9.30,
-„Eminul nostru iubit”, prezentare și dezbatere, momente de evocare a vieții și operei eminesciene,
-Ziua Culturii Naționale, expoziție documentară care poate fi vizionată în holul de intrare al secției.
Ludoteca găzduiește expoziția de carte „Făt Frumos din lacrimă”, iar copiii din grupul artistic „Nino Nino” vor fi prezenți la ora 16.00 în Grădina Mare la bustul marelui poet pentru manifestarea „Nino Nino, în dor de Eminescu”.
La Centrul Multicultural este organizat la ora 11.30 un cenaclu literar pentru elevii de gimnaziu „Poezie și culoare”, unde se vor recita poeziile lui Eminescu.
De la ora 17.00, vă invităm la lansarea cărții „Eseuri” de Petru Pintilie (Ed. Proilavia, 2023), care reunește diverse scrieri la care autorul a lucrat pe durata mai multor ani: cercetări literare, eseuri, articole.
Moderează: Dragoș Adrian Neagu – directorul bibliotecii,
Prezintă profesorii: Georgiana Troia și Valentin Popa.
Vă așteptăm!

Se fac înscrieri la Atelierul de Limba Engleză pentru Adulți
2024-01-17 08:00 - 17:00 | Brăila
În curând începe Atelierul de Limba Engleză pentru Adulți, nivel începători!
În perioada 15 februarie – 15 iunie 2024 se va desfășura la Biblioteca Judeteana „Panait Istrati” Braila un curs interactiv care te va ajuta să vorbești, să citești și să scrii cu încredere în limba engleză. Întâlnirile vor fi săptămânale, iar ziua și ora vor fi stabilite în acord cu participanții.
Atenție, sunt doar 10 locuri! Înscrierile se fac la Biroul de Înscrieri de la parterul instituției.
Cursul este susținut de Cătălin Rîșnoveanu, bibliotecar.

ATELIERELE SĂPTĂMÂNII 22-27 IANUARIE
2024-01-22 08:00 - 2024-01-27 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Unirea Principatelor Române, expoziție documentară
2024-01-23 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În perioada 23 ianuarie – 7 februarie 2024, Secția Împrumut pentru Adulți, din cadrul Bibliotecii Județene ,,Panait Istrati” Brăila, organizează o expoziție intitulată ,,Unirea Principatelor Române”, expoziție documentară prilejuită de 165 de ani de la Unirea Principatelor Române (24 ianuarie 1859). În fiecare an, pe 24 ianuarie este sărbătorită Ziua Principatelor Române. La 24 ianuarie 1859, Alexandru Ioan Cuza era ales domnitor și al Țării Românești, după ce la 17 ianuarie 1859 fusese ales domnitor al Moldovei. Astfel, s-a realizat unirea celor două principate, sub același domnitor. Ziua Principatelor Române, numită şi „Mica Unire” a reprezentat în istoria noastră punctul de pornire care a condus la făurirea României moderne. A fost momentul când, două Principate românești, Moldova și Țara Românească au optat pentru alegerea ca domnitor a lui Alexandru Ioan Cuza. Decizia de numire ca unic conducător îl punea în fruntea ambelor state, reprezentând interesele comune ale acestora. Unirea a fost posibilă datorită eforturilor oamenilor politici ai vremii care au reușit să valorifice, cu inteligență și spirit diplomatic, un context politic internațional favorabil, având ca sprijin dorința de unitate și solidaritate manifestată de populația din Moldova și Țara Românească. Puse în fața faptului împlinit, Marile Puteri au avut brusc de a face cu două principate conduse de același domnitor. Marele merit al lui Cuza a fost că a reușit să aducă recunoașterea internațională a Unirii Principatelor Române și, prin reformele sale din toate domeniile, a pus bazele statului român modern. Noua țară a început să se numească România abia după abdicarea lui Cuza, din anul 1866, când a fost redactată prima constituție.
Expoziția este realizată de Florentina Petcu, bibliotecar.

Ateliere 5-10 februarie 2024
2024-02-05 08:00 - 2024-02-10 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

ZIUA INTERNAȚIONALĂ A CITITULUI ÎMPREUNĂ de benzi desenate
2024-02-07 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
7 februarie 2024 e ZIUA INTERNAȚIONALĂ A CITITULUI ÎMPREUNĂ de Benzi desenate!
Această inițiativă reunește într-o singură zi copii, tineri și adulți din peste o sută de țări ale lumii pentru a celebra puterea cuvintelor. Este o campanie de promovare a bucuriei, frumuseții și beneficiilor lecturii. Tema ediției din anul 2024 se va concentra pe ideea de a citi împreună benzi desenate, care îmbină atât de frumos textul cu arta ilustrată.
Cu acest prilej, miercuri avem oaspeți la Secția de Împrumut pentru Copii. Ludotecă pe copiii de la Grădinița „Dumbrava Minunată”, Școala Gimnazială „Fănuș Neagu”, Colegiul Național Pedagogic „D. P. Perpessicius”, Școala Primară „Sfânta Maria”, iar cititorii cu voce tare vor fi elevi ai Liceului de Arte „Hariclea Darclée”.
De asemenea, la Centrul Multicultural vor avea loc sesiuni de lectură pentru școlari: „Cum citim o bandă desenată? „, „Un motan portocaliu la bibliotecă”, „Citim , ascultăm, ne distrăm”, „Banda lui Garfield”.
Și copiii de la Centrul Multifuncțional din cartierul Lacu Dulce se vor bucura în această zi de întâlnirea cu colegele noastre în cadrul clubului de lectură „Povești pentru copii isteți”.
Dragi copii, vă așteptăm să citim împreună!

Atelierele săptămânii 12-17 februarie 2024
2024-02-12 08:00 - 2024-02-17 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Michelangelo Buonarroti, expoziție documentară
2024-02-19 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Anul acesta, la data de 18 februarie, se comemorează 460 de ani de la trecerea în neființă a lui Michelangelo Buonarroti, care alături de Leonardo da Vinci, a fost cel mai important artist în perioada de vârf a Renașterii Italiene. Michelangelo Buonarroti a fost un adevărat homo universalis, calitățile sale reflectându-se în pictură, sculptură, desen și arhitectură, dar și literatură.
Secția Împrumut pentru Adulți a Bibliotecii Județene Panait Istrati Brăila organizează o expoziție documentară dedicată geniului universal Michelangelo Buonarroti, deschisă publicului în perioada 19-29 februarie 2024. Expoziția este realizată de Silvia Iacob, bibliotecar.

Ateliere 19-24 februarie 2024
2024-02-19 08:00 - 2024-02-24 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Brăila Tech Sprint, a doua ediție
2024-02-24 10:00 - 2024-02-25 13:00 | Casa Tineretului Brăila
Înscrierile sunt deschise pentru Hackathon-ul nostru!

Participă și descoperă lumea inovației digitale!

Data evenimentului: 24-25 februarie
Locația: Casa Tineretului Brăila

Cine poate participa?
Concursul se adresează elevilor și tinerilor pasionați de programare, cu vârste cuprinse între 13 și 20 ani, care studiază în Brăila și în județele limitrofe acestuia.

Ce te așteaptă la Hackathon?
Oportunitatea de a-ți pune la încercare abilitățile în domeniul IT
Interacțiune cu profesioniști din industrie
Premii atractive pentru proiectele tale:
Premiul 1: 3000 lei
Premiul 2: 1800 lei
Premiul 3: 900 lei
3 mențiuni, în valoare de 500 lei fiecare

Înscrie-te acum la https://hackathon.bjbraila.ro/ și pregătește-te pentru provocări captivante!

Activitățile săptămânii 26 februarie - 2 martie 2024
2024-02-26 08:00 - 2024-03-02 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Activități 18-23 martie
2024-03-18 08:00 - 2024-03-23 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Ziua Mondială a Sindromului Down, expoziție documentară
2024-03-21 08:00 - 19:00 | Brăila
În perioada 21 martie – 4 aprilie 2024, Secția Împrumut pentru Adulți din cadrul bibliotecii ,,Panait Istrati” Brăila, organizează o expoziție documentară cu ocazia Zilei Mondiale a Sindromului Down, care conține o serie de volume aflate în colecțiile bibliotecii.

Ziua Mondială a Sindromului Down se sărbătorește în fiecare an la data de 21 martie, cu scopul de a spori gradul de conștientizare cu privire la sindromul Langdon-Down. Sindromul Down este cea mai frecventă boală genetică cromozomială cu o incidența de 1:1000 nou-nascuți. Este cauzat de prezența unui cromozom 21 suplimentar, de aceea se numește și Trisomia 21.
Boala se caracterizează prin trăsături faciale particulare, malformații cardiace sau renale și întarziere în dezvoltarea neuropsihică. Este cea mai frecventă cauză genetică de dizabilitate intelectuală. Deşi sindromul Down este permanent, majoritatea celor afectaţi, beneficiind de o îngrijire adecvată, pot duce o viaţă normală şi activă.
Această zi este o oportunitate de a sensibiliza opinia publică cu privire la problemele persoanelor diagnosticate cu sindromul Down și, astfel, de a combate discriminarea acestora.
Cu această ocazie sunt organizate evenimente pe tot globul și este un bun prilej de a susține normalizarea și integrarea persoanelor cu sindromul Down în grupuri și comunități.
Expoziție realizată de Florentina Petcu, bibliotecar.

Ziua Internațională a Poeziei, expoziție la sala de Lectură
2024-03-21 08:00 - 19:00 | Brăila
Astăzi sărbătorim Ziua Internațională a Poeziei
”Această zi, este declarată de UNESCO, începând din anul 1999, drept o recunoaștere a faptului că oamenii de litere și de cultură, poeții și scriitorii din întreaga lume și-au adus o contribuție remarcabilă la îmbogățirea culturii și spiritualității universale. De asemenea, „Ziua internațională a poeziei” urmărește să susțină creația poetică, stabilirea unui dialog între poezie și alte genuri ale creației, editarea și promovarea poeziei ca artă deschisă oamenilor.

La Sala de Lectură, sărbătorim această zi printr-o expoziție documentară care va avea loc în perioada 21 martie – 15 aprilie.
Expoziția este realizată de bibliotecar Adriana Trică.

Editura TIPOMOLDOVA, lansare de carte
2024-03-21 16:00 - 17:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Cu prilejul Zilei Mondiale a Poeziei, unele dintre cele mai noi cărți publicate la Editura TipoMoldova Iași vor fi lansate în fața cititorilor brăileni joi, 21 martie 2024, începând cu ora 16.00, la Biblioteca Județeană Panait Istrati. Volumul Un veac de poezie românească: panoramă critică și antologică scris de Cristian Livescu, va fi prezentat publicului alături de alte patru lucrări: Texte despre Basarabia de Eugen Simion, Maria de Aurel Ștefanachi, Istoria Sfântului Munte Athos de Schimonahul Irinarh Sisman și Eugen Simion: omul întregului cultural de Mihai Cimpoi.
Despre cărți vor vorbi scriitorii: Cassian Maria Spiridon, Emilian Marcu, Adelina Ioana, Constantin Gherghinoiu și Aurel Ștefanachi.
Vă așteptăm la sala Fănuș Neagu, etajul 3, să sărbătorim împreună poezia și pe scriitorii care au decis să-și pună sufletul în versuri!

Atelierele săptămânii 25-30 martie
2024-03-25 08:00 - 2024-03-30 19:00 | Brăila

Atelierele Bibliotecii, 1-6 aprilie
2024-04-01 08:00 - 2024-04-06 19:00 | Brăila

VIOLETA CRAIU, lansare de carte
2024-04-05 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vă invităm vineri, 5 aprilie 2024, de la ora 17.00, la evenimentul de lansare a cărții „Peisaj Newyorkez întrerupt” de Violeta Craiu. Volumul a apărut anul acesta la editura Sympoesium din Iași și cuprinde povestiri inspirate din realitate.
Prezintă scriitorii: Angela Baciu, Marius Chelaru și Valentin Popa.
Seara va fi presărată cu momente muzicale susținute de Florin Lazăr, profesor de chitară la Școala Populară de Artă „Vespasian Lungu” și Rodica Gorgovan, solist vocal.
Violeta Craiu este membră a Uniunii Scriitorilor din România, Filiala Iaşi și are la activ următoarele cărți publicate:
„Anemona”, Brăila, 2001;
„Două poveşti – copile drag îmi eşti! „, Brăila, 2002 – trilingv;
„Poveşti adevărate”, Brăila, 2002;
„Agonia fericirii”, Brăila, 2003;
„Anotimpuri în mov – povestiri pentru adulţi”, Brăila, 2006;
„Muze sub aparenţe”, poezii, Bucureşti, 2010;
„Versuri rătăcite în Balta Brăilei”, poezii, Iaşi, 2014;
„Agonia fericirii”, București, 2016;
„Muze sub aparenţe/Muses in diguise,” volum bilingv, romană – englez, poezii, Iași, 2018;
„Alidada – poezii drumărești”, Iași, 2019;
„Spațiul liric – Antologie de poezie românească contemporană din sudul Basarabiei”, Ucraina, 2021;
„Spațiul liric – Antologie de poezie românească contemporană din sudul Basarabiei”, Iași, 2022, ediția a II – a;
„Inima vinului verde”, poezii, Iași, 2022, volum trilingv, română, portugheză, engleză;
„La masa lui Fernando”, poezii, Iași, 2022;
„Peisaj newyorkez întrerupt”, povestiri, Iași, 2024;
„Schiță pentru o monografie a comunei Stăncuța, județul Brăila”, Brăila, 2015.
Autoarea colaborează cu mai multe publicații din țară și din străinătate, unele dintre poezii au fost traduse în limba maghiară, bulgară, engleză, portugheză, chineză. Este inițiatoarea proiectului cultural „Dialoguri lirice la Dunăre”, 2017-2018, desfășurat în patru orașe Brăila, Tecuci, Galați și Tulcea în Anul Centenarului Marii Unirii și Brăila 625. De asemenea, este inițiatoarea proiectului „Interferențe culturale interetnice” – 2019, unde partener alături de Uniunea Scriitorilor din România Filiala Iași este Muzeul Carol I, Brăila, Secția de etnografie.
Vă așteptăm!

Atelierele bibliotecii 8-13 aprilie
2024-04-08 08:00 - 2024-04-13 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Brăila Mea, vernisaj pictură
2024-04-12 10:00 - 11:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Sala „Dunărea” găzduiește vineri, 12 aprilie, începând cu ora 10, vernisajul expoziției de pictură „Brăila Mea”, unde expun elevii clasei a IX-a B de la Liceul de Arte „Hariclea Darclee”, Braila, coordonați de prof. Florentina Giol.
Vă așteptăm cu drag!

Lansare "Antologia Cenaclului Literar Alter Ego Brăila"
2024-04-12 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
25 de autori și o parte dintre creațiile lor au apărut în „Antologia Cenaclului Literar Alter Ego Brăila”, volum editat în 2023 la Ed. Proilavia, coordonat de Liviu Chifane. Lansarea Antologiei are loc vineri, 12 aprilie 2024, începând cu ora 17, la sala Fănuș Neagu.
Volumul este în egală măsură, o invitație la lectură și un apel la apropiere față de fenomenul literar brăilean contemporan. În fiecare capitol există o amprentă literară personală, chiar dacă nivelurile stilistice și de profunzime sunt diferite, toate reflectă atmosfera de efervescență creatoare a membrilor cenaclului.
Despre Antologie vorbesc: Dragoș Adrian Neagu, directorul Bibliotecii și A. G. Secară, scriitor şi critic literar.
Moderează: Liviu Chifane, scriitor și coordonator Cenaclul Alter Ego
Vă așteptăm alături de noi!

Ateliere 15-20 aprilie
2024-04-15 08:00 - 2024-04-20 19:00 | Brăila

Liviu Chifane, lansare de carte
2024-04-20 12:00 - 14:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană Panait Istrati Brăila vă invită sâmbătă, 20 aprilie 2024, începând cu ora 12.00, la evenimentul de lansare a volumului Cercuri de Liviu Chifane.
Invitați să prezinte cartea sunt scriitorul Valentin Popa și prof. Carmen Vlad; lansarea este moderată de Laura Caplea, reprezentant din partea Bibliotecii.
Vor citi fragmente din volum Isabela Pătârlăgeanu și Daria Agapie, membre în Cenaclul Dincolo de cuvinte – N. B.
Liviu Chifane a debutat în 2014 cu romanul Copilul Deltei (ediția a II-a, 2022), apoi publică seria Eroi din întâmplare cu volumele: Ninsoare în martie (2019), Invazia gândacilor (2020), Manuscrisul misterios (2023), romanul pentru tineri și adolescenți Sparg nuci!(2022) și volumul de proză scurtă Cercuri (2024).
Volumul 𝘊𝘦𝘳𝘤𝘶𝘳𝘪 adună texte scrise în decursul a zece ani, însă esența acestuia se întinde mult mai adânc în existența mea, încă de la primele experiențe în spațiul pitoresc al Deltei Dunării – ne spune autorul. La o privire atentă, am putea accepta ideea că cercul reprezintă un tipar existențial după care se desfășoară viețile noastre. Personajele pe care le veți descoperi în carte refac aceste trasee în mod mai mult sau mai puțin conștient, luptându-se în același timp cu vicisitudinile vieții și încercând să își corecteze parcursul. Oriîncotro le duc aceste demersuri, cercul rămâne forma care le guvernează destinele.
Vă așteptăm la sala Fănuș Neagu, et. 3!

Activități 6-11 mai 2024
2024-05-07 08:00 - 2024-05-11 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Împreună, mai puternici!
2024-05-09 08:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În fiecare an la data de 9 mai este celebrată ziua Europei. Biblioteca Judeteana „Panait Istrati” Braila marchează acest eveniment prin organizarea unei expoziții documentare intitulată „Împreună, mai puternici”. Cărțile prezentate în expoziție fac parte din colecțiile Bibliotecii și sunt disponibile pentru împrumut. Expoziția se poate viziona la parterul Secției Împrumut pentru Adulți în perioada 9 – 16 mai a.c.
Expoziția documentară este organizată de Doina Lalu, bibliotecar.

Biserica Sfânta Cruce din Brăila - lansare de carte
2024-05-10 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Biblioteca Județeană „Panait Istrati” vă invită vineri, 10 mai 2024, începând cu ora 17.00, la lansarea volumului „Biserica Sfânta Cruce din Brăila” de Octavian Osanu.

În cuprinsul cărții cititorii vor descoperi file din istoria parohiei, slujitorii sfântului locaș, programele filantropice, culturale și educaționale desfășurate aici de-a lungul timpului, precum și informații inedite despre ridicarea bisericii în cartierul Obor din municipiul Brăila.

Prezintă: prof. dr. Ștefan Aftodor, prof. Ioan Munteanu, prof. Daniel Voinea.
Moderează: Dragoș Adriana Neagu, directorul Bibliotecii.

Lansarea cărții are loc la sala Fănuș Neagu, et. 3!
Vă așteptăm!

Atelierele săptămânii 13-18 mai 2024
2024-05-13 08:00 - 2024-05-18 19:00 | Brăila

Dialog între generații la Biblioteca Județeană
2024-05-16 12:00 - 13:30 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Joi, 16 mai 2024, de la ora 12, Biblioteca Județeană ”Panait Istrati” are un invitat deosebit, pe domnul profesor doctor Corneliu Zeana, medic primar cardiologie, medicină internă, reumatologie, hematologie, autor al unor tratate de specialitate, cu peste 40 ani de experiență în spitale de stat, ca Spitalul de Urgență Floreasca, precum și în clinici private.
Domnul doctor Corneliu Zeana este și scriitor, membru al Uniunii Scriitorilor Români, al Uniunii Ziariștilor Profesioniști Români și al Uniunii Epigramiștilor, vicepreședinte al Societății Medicilor Scriitori și Publiciști Români și membru al Uniunii Mondiale a Scriitorilor Medici.
În plus, invitatul se declară un voluntar convins și, ca o coincidență fericită, fiind legat sufletește de Brăila, așa cum mărturisește, în Săptămâna Națională a Voluntariatului (13-19 mai 2024) și-a propus să se întâlnească cu tinerii brăileni pentru o discuție liberă despre idealuri, modele și alegeri pe care adolescenții trebuie să le facă în această perioadă a vieții lor.
Parteneri de dialog și beneficiari ai acestei întâlniri de suflet sunt elevii de la următoarele licee brăilene: Colegiul Național ”Gh. Munteanu-Murgoci”, Colegiul Național ”Nicolae Iorga” și Liceul Teoretic ”Mihail Sebastian”. Organizatorii își propun, prin astfel de întâlniri cu personalități și specialiști de top din România, să inspire tânăra generație și să ofere alternative sănătoase pentru aceste vremuri în care poate deveni dificil să identifici drumul corect în viață.
